Beiarn kirke

Beiarn kirke ligger på Moldjord i Beiarn kommune i Nordland og hører til Beiarn sogn i Salten prosti. Kirka er en langkirke, av tømmer, med om lag 320 sitteplasser. Byggestart var i 1872, men på grunn av en storm 21. januar 1873 måtte alt rives. Kirketomta ble flyttet litt bortenfor og man begynte byggingen på nytt. Kirka ble innviet 23. oktober 1873. Den ble skadet av storm på ny 27. februar 1874. Bygget ble forsterket i løpet av 1875. Kirka ligger rett under fjellet Høgtind (1405 moh), og Beiarelva flyter like ved. Kirka ble tegnet av arkitekt L.W. Nissen, som fikk tegningene korrigert av Eckhoff. Kirka stod et par år side om side med Beiarn gamle kirke, som var et slags finnekapell og anneks til Gildeskål kirke. Referanser Litteratur Erling Vegusdal Eriksen (1992). Beiarn soknekalls historie (2. utg.). Lokalhistorisk forlag. ISBN 82-7404-064-3. Alf Henry Rasmussen (1993). «Beiarn kirke, Moldjord». Våre kirker. Norsk kirkeleksikon. Kirkenær: Vanebo forlag. s. 173. ISBN 82-75-27022-7. Eksterne lenker (no) «Beiarn kirke». Kirkesøk. Den norske kirke. Den norske kirke i Beiarn (no) «Beiarn kirke». Kulturminnesøk. Riksantikvaren – Direktoratet for kulturminneforvaltning.